Een orale vertelling van Haïti: Krik? Krak! | blog
Werkgroep Caraïbische Letteren on 10.02.2013 at 12:13
Tags: Haïti / oraliteit / verhaal Wees in elke situasie ’n goeie getuie | Netwerk24
Wees in elke situasie ’n goeie getuie
Deur Dr. Hannes De Kock 10 April 2019 06:01
Dit sal vir julle ’n geleentheid wees om van My te getuig. (Lukas 21:13)
Lees die volgende verhaal en bepaal elke dag jou eie getuienis.
Jim Daly, voorsitter van die wêreldorganisasie Focus on the Family, skryf die volgende:
“Ek en ’n kollega was eenkeer vir die bediening op reis toe ons een middag by ’n huurmotor-agentskap moes aandoen. Wat gevolg het, kon net sowel ’n toneel uit Seinfeld gewees het.
“Die klerk het probeer verduidelik dat hulle wel die bespreking ontvang het, maar om die een of ander rede nooit vir ons ’n motor bespreek het nie. My reisgenoot, in wie se naam die bespreking gedoen is, was nie beïndruk nie.
“Die arme klerk het presies gehoor waar Dawid die wortels gegrawe het.
“Hoewel geen vloekwoord geuiter is nie, is die klerk nie met respek behandel nie.
“Hy het die vloedgolf egter meesterlik hanteer en belowe om ondersoek in te stel.
“Ná ’n oomblik sê hy: ‘O, julle werk vir Focus on the Family. Ek is mal oor daardie bediening.’
“My kollega se houding het onmiddellik verander. Botter kon skielik nie in sy mond smelt nie.
“Hy het die klerk stroopsoet bedank omdat hy na ons radio­uitsendings luister. Ek het nie geweet waar om my kop in te steek nie.”